Ernst Johann von Stackelberg

Ernst Johann von Stackelberg (vene keeles Эрнест Густавович Штакельберг; (21. märts (ukj 2. aprill) 1813 Viin – 30. aprill (ukj 12. mai) 1870 Pariis) oli baltisaksa päritolu Vene diplomaat ja sõjaväelane, krahv.

Elulugu
Krahv Ernst Johann von Stackelberg pärines Stackelbergi suguvõsa Püssi liinist. Ta sündis diplomaadi ja mõisaomaniku krahv Gustav Ernst von Stackelbergi viienda lapsena. 1832. aastal asus ta teenistusse, olles esialgu suurtükiväes tuletõrjuja. Aastatel 1836–1837 sõdis ta Kaukaasias, kus võitles Šamili juhitud mägilaste vastu, ja sai lahingus rindu haavata. Kaukaasias sõdis ta jälle 1840–1841. Aastaks 1843 oli temast saanud juba polkovnik. 

Aastal 1848 nimetati ta Pariisi Venemaa saatkonda Venemaa keisririigi sõjaministeeriumi korrespondendiks, mis tähendas sisuliselt sõjaväeatašeed.Archiv der Familie Stackelberg. I. Band. Quellen aus dem Majoratsarchiv zu Isenhof nebst einem Anhange. Lk 32-3. 1898. St. Petersburg: Buchdruckerei der „St. Petersburger Zeitung“. Stackelberg oli kuni surmani ametis kõrge diplomaadina.Archiv der Familie Stackelberg. I. Band. Quellen aus dem Majoratsarchiv zu Isenhof nebst einem Anhange. Lk 33-4. 1898. St. Petersburg: Buchdruckerei der „St. Petersburger Zeitung“. Venemaa sõjaväeatašeena Pariisis ja Viinis (1853) ning diplomaatilises tegevuses Torinos (1856–1864), Madridis (1861–1862), Viinis (1864–1868) ja Pariisis (1866–1870).

Mõisad
Oma isa surma järel päris Ernst Johann koos vendadega Stackelbergide hiiglaslikud mõisavaldused Virumaal. 1853. aasta pärandikokkulepe kohaselt siirdusid tema valdusse Hirmuse, Purtse, Püssi ja Voorepera mõis. Ta müüs need juba 1854. aastal oma vennale krahv Otto Magnus von Stackelbergile. 1864. aastal ostis ta parun Axel von der Brüggenilt Kuramaal Talsi kreisis Laidze mõisa, mille pärandas oma pojale krahv Gustav Alexander Erik von Stackelbergile (1853–1917).Archiv der Familie Stackelberg. I. Band. Quellen aus dem Majoratsarchiv zu Isenhof nebst einem Anhange. Lk 34. 1898. St. Petersburg: Buchdruckerei der „St. Petersburger Zeitung“.

Sõjaväeline karjäärArchiv der Familie Stackelberg. I. Band. Quellen aus dem Majoratsarchiv zu Isenhof nebst einem Anhange. Lk 32-4. 1898. St. Petersburg: Buchdruckerei der „St. Petersburger Zeitung“.

1833 junkur
1834 praporštšik
1837 alamporutšik ja sõjaministri adjutant
1840 porutšik
1841 staabikapten
1841 kapten
1843 polkovnik
1853 kindralmajor
1860 kindraladjutant
1861 kindralleitnant
1869 suurtükiväekindral

Diplomaatiline karjäär

1848 sõjaväeatašee Pariisis
1853 sõjaväeatašee Viinis
25.07.1856 – 04.02.1861 suursaadik Sardiinia Kuningriigis
04.02.1861 – 11.08.1862 suursaadik Hispaania Kuningriigis
11.08.1862 – 03.08.1864 suursaadik Itaalia Kuningriigis
03.08.1864 – 25.04.1868 suursaadik Austria Keisririigis
25.04.1868 – 23.04.1870 suursaadik Prantsuse Keisririigis

Perekond
Ernst Johann von Stackelberg abiellus 1851. aastal Pariisis Marie Antoinette de Tamisier'ga (1831–1860), kes oli markii Pierre Alfred de Tamisier' ja Charlotte de Lorme´i tütar. Abielust sündisid:
Krahv Gustav Alexander Erik von Stackelberg (1853–1917), Venemaa sõjaväelane, kindralleitnant
Krahv Alexander von Stackelberg (1857–1881), Venemaa sõjaväelane

Sugupuu
Viited:

Vaata ka
Stackelberg

Viited

Välislingid
Дипломаты Российской империи: Эрнест Густавович Штакельберг

Kategooria:Baltisakslased
Kategooria:Eestimaa aadlikud
Kategooria:Purtse mõisnikud
Ernst Johann
Kategooria:Venemaa keisririigi suurtükiväekindralid
Kategooria:Venemaa keisririigi sõjaväelased
Kategooria:Venemaa keisririigi diplomaadid
Kategooria:Sündinud 1813
Kategooria:Surnud 1870